CELEX: 62013CN0506
Language: et
Date: 2013-09-19 00:00:00
Title: Kohtuasi C-506/13 P: Lito Maieftiko Gynaikologiko kai Cheirourgiko Kentro A.E. 19. septembril 2013 esitatud apellatsioonkaebus Üldkohtu (neljas koda) 9. juuli 2013 . aasta otsuse peale kohtuasjas T-552/11: Lito Maieftiko Gynaikologiko kai Cheirourgiko Kentro versus komisjon

23.11.2013   
            
            
               ET
            
            
               Euroopa Liidu Teataja
            
            
               C 344/50
            
         Lito Maieftiko Gynaikologiko kai Cheirourgiko Kentro A.E. 19. septembril 2013 esitatud apellatsioonkaebus Üldkohtu (neljas koda) 9. juuli 2013. aasta otsuse peale kohtuasjas T-552/11: Lito Maieftiko Gynaikologiko kai Cheirourgiko Kentro versus komisjon
   (Kohtuasi C-506/13 P)
   2013/C 344/88
   Kohtumenetluse keel: kreeka
   
      Pooled
   
   
      Apellant: Lito Maieftiko Gynaikologiko kai Cheirourgiko Kentro A.E. (esindaja: advokaat E. Tzannini)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               rahuldada apellatsioonkaebus;
            
         
               —
            
            
               tühistada Üldkohtu 9. juuli 2013. aasta otsus nr 575925 kohtuasjas T-552/11;
            
         
               —
            
            
               et Euroopa Kohus tunnistaks nõuded vastuvõetavaks ja teeks kõnesolevas kohtuvaidluses sisulise otsuse või suunaks selle tagasi Üldkohtusse, et viimane teeks asjas sisulise otsuse;
            
         
               —
            
            
               jätte komisjoni vastuapellatsioonkaebus rahuldamata kõigi asjassepuutuvate põhimõtteliste argumentide osas, sest need on vastuvõetamatud ja igal juhul põhjendamatud;
            
         
               —
            
            
               rahuldada Lito Maieftiko Gynaikologiko kai Cheirourgiko Kentro 24. oktoobril 2011 esitatud nõue tühistada 9. septembri 2011. aasta võlateatis;
            
         
               —
            
            
               tühistada vaidlustatud võlateatis nr 3241109207 summas 83 001,09 eurot;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   
               1.
            
            
               Õigusnormi ebaõige kohaldamine, kuna võlateatist ei käsitatud täitedokumendina ja sellest tulenevalt jäeti kohaldamata ELTL artikkel 263. Üldkohus kohaldas vääralt õigusnormi, kuna asus seisukohale, et komisjon ei kasutanud tal olevaid avaliku võimu volitusi ning et võlateatise ese on komisjonile lepingutingimustest tulenevate õiguste teostamine.
            
         
               2.
            
            
               Õigusnormi rikkumine, sest õigusmõiste „ülemääraselt makstud summa” klassifitseeriti vääralt. Üldkohus tõlgendas lepingut ülemääraselt makstud summa osas vääralt ja kuritarvituslikult.
            
         
               3.
            
            
               Rikuti ühenduse õiguse aluspõhimõtteid, sest jäeti arvestamata Lito Maieftiko Gynaikologiko kai Cheirourgiko Kentro väited viivisemäärade kohta. Üldkohus tegi vea, kinnitades viivise arvestamise alguspäevaks võlateatel märgitud maksekuupäevale järgneva päeva.
            
         
               4.
            
            
               Üldkohus kohaldas tõendite hindamist käsitlevaid õiguslikke kriteeriume vääralt. Üldkohus seadis palgalehel olnud isikute töötunnid vääralt küsimuse alla.
            
         
               5.
            
            
               Õigusnormi rikkumine ja faktiliste asjaolude ebaõige klassifitseerimine. Üldkohus ei kohaldanud tööaja arvestuse dokumentide (time sheets) laadi ja toimimisega seoses tuvastatud faktiliste asjaolude suhtes õiget õigusnormi.
            
         
               6.
            
            
               Ilmselge hindamisviga seoses menetlusnormidega, mis tagavad komisjoni ja Lito Maieftiko Gynaikologiko kai Cheirourgiko Kentro kaitseõigused ja menetlusliku võrdsuse. Üldkohus asus vääralt seisukohale, et tööaja arvestuse dokumendid ei vasta lepingutingimustest tulenevatele nõuetele ega võtnud neid seega tõenditena arvesse; ka leidis Üldkohus vääralt, et esitatud kirjavahetuse abil ei saa tõendada palgalehel olnud isikute tegelikke töötunde.
            
         
               7.
            
            
               Õigusnormi rikkumine kulude hindamise mudeli (Cost Models) õigusliku laadi hindamisel.
            
         
               8.
            
            
               Õigusnormi rikkumine, sest Euroopa Komisjon kuritarvitas tal olevat pädevust.
            
         
               9.
            
            
               Faktiliste asjaolude väär klassifitseerimine, millest tuleneb, et kohtuotsus on vigane osas, milles sellega lükati tagasi Lito Maieftiko Gynaikologiko kai Cheirourgiko Kentro väited vaidlustatud võlateate puuduliku põhjenduse kohta.
            
         
               10.
            
            
               Õigusnormi rikkumine õiguskindluse põhimõtte hindamisel. Üldkohus tegi vea, kuna ei otsustanud, et komisjon rikkus õiguspärase ootuse põhimõtet, sest ta peatas kogu Lito Maieftiko Gynaikologiko kai Cheirourgiko Kentro töö, kohaldades sanktsiooni õiguspärase menetluse võimalike vormiliste kõrvalekallete osas ja nõudes kogu põhjendamatult makstud summa tagasi.